Ренета Инджова със счупена ръка при съмнителни обстоятелства - дава противоречиви показания - Bulletin.BG
Ренета Инджова със счупена ръка при съмнителни обстоятелства – дава противоречиви показания
Ренета Инджова кадър: бТВ
Бившият служебен премиер Ренета Инджова е със счупена ръка, но обстоятелствата около случилото се са съмнителни с оглед на противоречивите показания, които дава пред полицията.
При прегледа си в Спешния център „Пирогов“ Ренета Инджова е казала, че е паднала и така е наранила китката си, съобщиха на извънреден брифинг от УМБАЛСМ „Пирогов“.
„Вчера бях на работа, като към 10 ч. в кабинета ми дойде Ренета Инджова. Разпитахме я какво се е случило, тя съобщи, че е паднала и е контузила лявата си ръка и крайник при падане. След това обясни, че е била блъсната от някого. Попитах изрично какво е станало, защото имаме дежурен полицай, който при такива инциденти бива уведомен задължително, но г-жа Инджова съобщи, че е паднала“, съобщи д-р Владислав Шопов от болницата, който е приел за преглед бившият премиер.
„След това изпратихме Инджова за рентген. Тя самата съобщи, че не помни как е паднала. Наложи се да я насочим и към 111 кабинет /спешен кабинет по неврохирургия в болницата – бел. ред/. След рентгенографията се установи счупване на ръката на Инджова, насрочена е да дойде в понеделник за операция. Наместихме ръката под анестезия и се потвърди, че счупването налага оперативна намеса. Операция ще й бъде извършена в понеделник“, допълни д-р Шопов.
На същия ден в около 18 часа в Пето районно полицейско управление е постъпил сигнал за инцидент с Инджова от нейн близък, съобщиха по-рано от СДВР.
Незабавно след подаване на сигнала са започнати активно-издирвателни мероприятия. Г-жа Ренета Инджова е посетена в дома й. Разпитана е и е започнато досъдебно производство за престъпление по 129 или причиняване на средна телесна повреда, тъй като е установено, че тя е със счупена китка на лявата ръка“, обясни Стойно Цветков по време на брифинга на СДВР.
Етикети:показания, Рака, Ренета Инджова
Предишна статияПод знака на Рака: какво да очаква всяка зодия до 22 юли
Коза и папая с коронавирус – колко точни са тестовете всъщност?